অপরাধ এবং অপরাধীর আচরণ সমাজের মানুষকে উদ্বিগ্ন করে তোলে। তাই যুগ যুগ ধরেই অপরাধ তথা অপরাধী সম্পর্কে চিন্তাভাবনা করতে দেখা যায়। হোমারের কাব্যে প্রতিফলিত হয়েছে অপরাধের কাহিনী। শেকসপিয়রের হেমলেট, মার্চেন্ট অব ভেনিসের শায়লক এবং এনটোনিও কাহিনী মূলত অপরাধ এবং মানবীয় আচরণের এক বিশেষ চিত্র। অপরাধ সম্পর্কে কাব্য, প্রবন্ধ, নাটক, উপন্যাস, চলচ্চিত্র ইত্যাদি তৈরি হয়েছে। কিন্তু অপরাধ রোধের কোনই কূলকিনারা করা যাচ্ছে না।